62021CO0777_INF
2022 m. spalio 19 d. Teisingumo Teismo (aštuntoji kolegija) nutartis
Comune di Portici
(Byla C-777/21) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – SESV 49 straipsnis – Įsisteigimo laisvė – SESV 56 straipsnis – Laisvė teikti paslaugas – Kelių eismas – Motorinių transporto priemonių registracija ir apmokestinimas – Valstybėje narėje registruota transporto priemonė – Transporto priemonės registracijos valstybėje narėje ir kitoje valstybėje narėje gyvenantis vairuotojas – Valstybės narės teisės nuostatos, pagal kurias draudžiama asmenims, gyvenantiems jos teritorijoje ilgiau nei 60 dienų, šioje valstybėje narėje vairuoti užsienyje registruotą transporto priemonę“
Laisvas asmenų judėjimas – Įsisteigimo laisvė – Apribojimai – Nacionalinės teisės nuostatos, draudžiančios savarankiškai dirbančiam asmeniui, gyvenančiam valstybėje narėje ilgiau nei 60 dienų, joje vairuoti kitoje valstybėje narėje registruotą transporto priemonę – Transporto priemonė, neskirta naudoti daugiausia pirmojoje valstybėje narėje ir taip realiai nenaudojama – Neleistinumas – Pateisinimas – Nebuvimas
(SESV 49 straipsnis)
(žr. 16–19, 22, 23, 25–31 punktus ir rezoliucinę dalį)
Rezoliucinė dalis
SESV 49 straipsnis turi būti aiškinamas taip, kad pagal jį draudžiamos nacionalinės teisės nuostatos, draudžiančios savarankiškai dirbančiam asmeniui, gyvenančiam valstybėje narėje ilgiau nei 60 dienų, joje vairuoti kitoje valstybėje narėje registruotą transporto priemonę, kai transporto priemonė nėra skirta nuolat naudoti daugiausia pirmojoje valstybėje narėje ir nėra realiai taip naudojama.
(
1
)	OL C 148, 2022 4 4.